gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6894, del 02-11-2012 (2012/9804)

Notificació d'exclusió en la licitació de l'expedient núm. CNMY12/14-14/58.
---------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9804


Organisme emissor
:   Conselleria de Justícia i Benestar Social

Tipus de document
:   Anunci

Notificació d'exclusió en la licitació de l'expedient núm. CNMY12/14-14/58. [2012/9804]  
Intentada per dos vegades la notificació personal a l'interessat que s'indica, de l'acte administratiu que a continuació es relaciona, i no havent-se pogut practicar esta, se'n procedix a la publicació d'un extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Perquè els interessats puguen tindre coneixement íntegre de l'acte i en quede constància, podran comparèixer en el termini de deu dies des de la publicació del present anunci en el Diari Oficial de la Comunitat Valenciana, en la seu de la Conselleria de Justícia i Benestar Social, Servici de Contractació i Assumptes Generals, ubicada en el passeig de l'Albereda, 16, de València de 09.00 a 14.00 hores.  
  
  
Expedient número: CNMY12/14-14/58.  
Persona interessada: Tecnival, Sociedad Cooperativa Valenciana.  
Últim domicili conegut: carrer del Doctor Simarro, 2, entresòl, de Xàtiva.  
Extracte del contingut:   
Acord de 10 de setembre de 2012, de la mesa de contractació per a la licitació del servici de peritatges quan intervinga algun dels òrgans judicials de la Comunitat Valenciana, pel qual s'exclou Tecnival, Societat Cooperativa Valenciana de la dita licitació, per no haver presentat la documentació sol·licitada en fase de reparació.  
  
  
Contra la dita resolució podran interposar recurs especial en matèria de contractació, amb caràcter potestatiu, amb anterioritat a la interposició del recurs contenciós administratiu, davant del mateix òrgan que va dictar l'acte, en el termini de quinze dies hàbils, comptats des de l'endemà a aquell en què es publique el present acte en el Diari Oficial de la Comunitat Valenciana, d'acord amb el que disposen els articles 40 i següents de la del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre. El recurs haurà d'anunciar-se prèviament especificant l'acte del procediment que n'haja de ser objecte, en el termini previst per a la interposició del recurs. Tot això sense perjuí de la interposició dels mitjans d'impugnació que es consideren oportuns.  
  
  
València, 22 d'octubre de 2012.- El subsecretari: p. d. (DOCV núm. 5967, de 04.03.2009) Carlos Alberto Precioso Estiguin.
Diari Oficial de la Generalitat Valenciana


Sumari del DOGV 6731, del 09-03-2012 (2012/2379)

Acceptació de la delegació efectuada per l'Ajuntament de Sax.
-------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2379


Data del document
:   29-02-2012

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació efectuada per l'Ajuntament de Sax. [2012/2379]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant el Decret de la presidenta de la Diputació Provincial de data 29 de febrer de 2012, de la delegació efectuada pel Ple de l'Ajuntament de Sax, en la sessió de data 26 de gener de 2012, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i la resta d'ingressos de dret públic, dels municipis de la província, aprovat en la sessió del Ple provincial de data 1 de juliol de 2004 (BOP número 175, de data 31.07.2004, i el DOCV número 4819, de data 13.08.2004).  
  
Tributs i la resta d'ingressos de dret públic per als quals es deleguen en la Diputació Provincial d'Alacant les facultats atribuïdes a l'ajuntament que a continuació es detalla en matèria de inspecció tributària.  
  
  
Sax  
- Impost sobre construccions, instal·lacions i obres.  
- Taxa per llicències urbanístiques.  
  
La delegació realitzada a favor de la Diputació Provincial pel municipi de Sax tindrà efecte des de l'endemà de la publicació en el Butlletí Oficial de la Província i estarà vigent fins a la finalització del cinqué any, comptador des del següent al de la seua entrada en vigor; quedarà tàcitament prorrogada per períodes de cinc anys si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 29 de febrer de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6778, del 21-05-2012 (2012/4277)

Notificació de la sentència dictada en el juí verbal número 597/2011.
---------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4277


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 597/2011. [2012/4277]  
Juí verbal 000597/2011-9  
De: Caixa d'Estalvis de València, Castelló i Alacant.  
Procuradora: Inmaculada Albors Méndez.  
Contra: José Ramón Ferris Compañ.  
Procurador/a: -  
En este procediment de juí verbal 597/2011, seguit a instàncies de Caixa d'Estalvis de València, Castelló i Alacant contra José Ramón Ferris Compañ, s'ha dictat la sentència, de què, conforme a l'article 497 de la Llei d'Enjudiciament Civil, es fa l'extracte següent:   
  
«Sentència número 305/2011  
València, 5 de desembre de 2011  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este Jutjat amb el número 597/2011, promogudes per la Caixa d'Estalvis de València, Castelló i Alacant (Bancaixa), representada per la procuradora Inmaculada Albors Méndez i defesa pel lletrat José Luis Ponz Romero, contra José Ramón Ferris Compañ, declarat en situació de rebel·lia, sobre la reclamació d'una quantitat.   
  
Dispositiva   
1. Estime la demanda interposada per la Caixa d'Estalvis de València, Castelló i Alacant (Bancaixa), contra José Ramón Ferris Compañ, i condemne el demandat a pagar a l'actora la quantitat de dos mil sis-cents vint-i-tres euros i un cèntim (2.623,01 €), més els interessos que es produïsquen des del dia del tancament del compte, 1 de març de 2011, a raó del 19,20% moratori pactat fins a fer-ne el pagament total.   
2. Condemne el demandat a pagar les costes processals produïdes.   
  
Notifiqueu esta resolució a les parts, fent-los saber que és ferma i que no s'hi pot interposar cap recurs (art. 455.1 de la Llei d'Enjudiciament Civil, modificat per la Llei 37/2011, d'11 d'octubre).   
  
Que el secretari expedisca una testimoniança d'esta resolució, perquè s'unisca a les actuacions corresponents, i que porte l'original al llibre de sentències d'este Jutjat.   
Esta és la meua sentència, que pronuncie, mane i firme».  
I atés que el demandat, José Ramón Ferris Compañ, es troba en parador ignorat, expedisc este edicte a fi que li valga de notificació de forma deguda.  
  
València, 19 d'abril de 2012.- El secretari judicial: José Ramón González Ordóñez.
Diari Oficial de la Generalitat Valenciana


Sumari del DOGV 6693, del 17-01-2012 (2012/385)

RESOLUCIÓ de 3 de gener de 2012, de la Conselleria d'Educació, Formació i Ocupació, per la qual nomena José Miguel Martínez Castelló personal eventual.
-------------------------------------------------------------------------------------------------------------------------------------------------------

### Dades del document

Número de DOGV
:   6693

Data del DOGV
:   17-01-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/385


Data del document
:   03-01-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Formació i Ocupació

RESOLUCIÓ de 3 de gener de 2012, de la Conselleria d'Educació, Formació i Ocupació, per la qual nomena José Miguel Martínez Castelló personal eventual. [2012/385]  
De conformitat amb el que establix l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV núm. 6310, de 14 de juliol), així com l'article 3 del Decret 349/1995, de 28 de novembre, del Consell, sobre regulació del personal eventual al servici de l'administració del Consell (DOCV núm. 2639, de 4 de desembre), resolc:  
  
  
Nomenar José Miguel Martínez Castelló, amb DNI 67873371R, assessor d'assumptes parlamentaris, número de lloc 25155, amb unes retribucions corresponents a assessor del Gabinet de la Consellera, amb efectes de 3 de gener de 2012.  
  
València, 3 de gener de 2012.- La consellera d'Educació, Formació i Ocupació: María José Català Verdet.
Diari Oficial de la Generalitat Valenciana


Sumari del DOGV 6799, del 19-06-2012 (2012/5916)

Notificació de resolució. Expedient sancionador número D-875/2011.
------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5916


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució. Expedient sancionador número D-875/2011. [2012/5916]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que, havent-se intentat la notificació en l'última adreça coneguda, esta no s'ha pogut practicar.  
  
Expedient número: D-875/2011.  
Entitat o persona interessada: Ghorghita Florian Mihai.  
Última adreça coneguda: carrer de Sant Joaquim, número 23, 3r, 03805 Elx, Alacant.  
Assumpte: resolució de l'expedient sancionador dictat per la directora territorial el 30 d'abril de 2012.  
L'expedient es troba en el Negociat de sancions i recursos de la Conselleria d'Infraestructures, Territori i Medi Ambient, carrer Churruca, número 29, 03467 Alacant, on haurà de comparéixer per a conéixer el contingut íntegre de l'acte en el termini de 10 dies hàbils, comptats des de l'endemà de la publicació del present en el Diari Oficial de la Comunitat Valenciana.   
Si transcorregut l'esmentat termini no s'ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix d'aportar les al·legacions que estime convenients en defensa seua, o, si és el cas, a interposar recurs; tot això dins del termini legalment establit. Transcorregut el termini sense haver fet ús d'este dret, es dictarà la resolució oportuna.  
  
Alacant, 24 de maig de 2012.- La directora territorial: Elisa Díaz González.
Diari Oficial de la Generalitat Valenciana


Sumari del DOGV 6758, del 20-04-2012 (2012/3871)

Informació pública de l'alternativa tècnica per a la programació del sector SUS-R.4 «UE-F Blue Lagoon» del Pla General de San Miguel de Salinas.
------------------------------------------------------------------------------------------------------------------------------------------------

### Dades del document

Número de DOGV
:   6758

Data del DOGV
:   20-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3871


Data del document
:   12-04-2012

Organisme emissor
:   Marcos y Bañuls, SL - Edificios Financiados, SL

Tipus de document
:   Anunci

Descriptors 

:   * San Miguel de Salinas
    * pla d'urbanisme
    * empresa privada

Informació pública de l'alternativa tècnica per a la programació del sector SUS-R.4 «UE-F Blue Lagoon» del Pla General de San Miguel de Salinas. [2012/3871]  
Marcos y Bañuls, SL, proveïda del CIF nº A54835427, amb domicili social a la carretera Alacant-Cartagena, km. 52,300, apartat de correus nº 527, CP 03482, Orihuela-Costa, Orihuela (Alacant); i Edificios Financiados, SL, proveïda del CIF B-03275450, amb domicili social al carrer Marie Curie 23-25, CP 03907 Elx (Alacant), tenen intenció de participar en el concurs per a la selecció i adjudicació del Programa d'Actuació Integrada del Sector SUS-R.4 «UE-F Blue Lagoon» del Pla General de San Miguel de Salinas (Alacant).   
De conformitat amb el que preveu l'article 134 de la Llei 16/2005, de 30 de desembre, Urbanística Valenciana, en relació amb l'article 293 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, s'anuncia l'obertura d'un període d'informació pública pel termini d'un mes comptador a partir del dia 24 d'abril de 2012 i únicament als efectes de presentar al·legacions a l'instrument de plantejament i al projecte d'urbanització que integren l'alternativa tècnica del programa.   
Aquests documents es trobaran protocol·litzats des del dia 24 d'abril de 2012 en la notaria de Miguel Ángel Robles Perea, situada a la rambla Juan Mateo García, 21-2º, cantonada a Ramón Gallud, CP 03802 Torrevieja (Alacant), i podran ser consultats en horari de 10.00 a 14.00 hores. També podran ser consultats a partir de la mateixa data en l'Ajuntament de San Miguel de Salinas, en horari d'atenció al públic.   
  
  
Torrevieja, 12 d'abril de 2012.- Els apoderats administradors únics: Víctor Marcos Bañuls i Evaristo Valls Pastor.
Diari Oficial de la Generalitat Valenciana


Sumari del DOGV 6816, del 11-07-2012 (2012/6333)

Notificació de la sentència dictada en el juí verbal número 1846/2011.
----------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6333


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el juí verbal número 1846/2011. [2012/6333]  
Juí verbal 001846/2011  
De: Banco Santander, SA.  
Procurador: Daniel Campos Canet.  
Contra: Juan Carlos Chinchilla Arce.   
Procurador/a: -  
En esteprocediment de juí verbal, seguit a instàncies de Banco Santander, SA, contra Juan Carlos Chinchilla Arce s'ha dictat sentència, que diu literalment en la dispositiva el següent:   
«Dispositiva  
Estime la demanada interposada per Banc Santander, SA, contra Juan Carlos Chinchilla Arce, i condemne el demandat a satisfer a l'actora la suma de 2.733,56 euros més els interessos pactats corresponents, amb imposició de costes.   
Contra esta resolució no pot interposar-se recurs d'apel·lació de conformitat amb allò que disposa l'article 455.1 de la Llei d'Enjudiciament Civil, en la redacció feta per la Llei 37/2011, de 10 d'octubre, de Mesures d'Agilització Processal, atés el tenor literal de la disposició transitòria única d'esta llei.   
Esta és la meua sentència, que pronuncie, mane i firme».   
Publicació. La sentència anterior va ser donada, llegida i publicada pel magistrat jutge o magistrada jutgessa que la va dictar, mentres celebrava audiència pública el mateix dia de la data, d'això, jo la secretària judicial, en done fe.  
València, 6 de març de 2012».  
I atés que el demandat, Juan Carlos Chinchilla Arce, es troba en parador ignorat, expedisc este edicte a fi que li valga de notificació de forma deguda.  
  
València, 18 de juny de 2012.- La secretària judicial: Pilar Ferrando Mansanet.
Diari Oficial de la Generalitat Valenciana


Sumari del DOGV 6836, del 08-08-2012 (2012/7524)

Informació pública de l'aprovació inicial de la modificació puntual número 21 del pla general d'ordenació urbana, amb referència a la reordenació de l'ordenació detallada (usos i paràmetres urbanístics) al sector de sòl urbanitzable industrial SI-5, Montecollado.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7524


Data del document
:   26-07-2012

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Informació pública de l'aprovació inicial de la modificació puntual número 21 del pla general d'ordenació urbana, amb referència a la reordenació de l'ordenació detallada (usos i paràmetres urbanístics) al sector de sòl urbanitzable industrial SI-5, Montecollado. [2012/7524]  
  
Per l'Acord del Ple Municipal, de 19 de juliol de 2012, es va aprovar inicialment la modificació puntual número 21 del Pla General d'Ordenació Urbana de Llíria, presentada per l'entitat Promobag Dirección, SL, la qual fa referència a la reordenació de l'ordenació detallada (usos i paràmetres urbanístics) al sector de sòl urbanitzable industrial SI-5, Montecollado, del pla general d'ordenació urbana vigent de Llíria, i sotmetre-la a informació pública a l'efecte d'al·legacions per un termini d'un mes, comptador des de la publicació d'este anunci en el Diari Oficial de la Comunitat Valenciana, d'acord amb l'article 83.2 de la Llei Urbanística Valenciana.   
  
Llíria, 26 de juliol de 2012.- La regidora delegada d'Urbanisme, Urbanitzacions i Medi Ambient: Remedios Mazzolari Tortajada.
Diari Oficial de la Generalitat Valenciana


Sumari del DOGV 6745, del 30-03-2012 (2012/3079)

Informació pública de tarifes d'aigua potable aplicables al municipi de Barx.
-----------------------------------------------------------------------------

### Dades del document

Número de DOGV
:   6745

Data del DOGV
:   30-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3079


Organisme emissor
:   Aquagest Levante, SA

Tipus de document
:   Anunci

Informació pública de tarifes d'aigua potable aplicables al municipi de Barx. [2012/3079]  
S'informa perquè se'n prenga coneixement l'aplicació de la Resolució de la directora general de Comerç i Consum, de data 6 de març de 2012, per la qual es resol autoritzar la següent tarifa de subministrament domiciliari d'aigua a Barx (nucli urbà). Expedient número 761.063/022012.  
  
Quota de servici  
Calibre comptador ?/mes  
13 mm 5,085923  
15 mm 5,085923  
20 mm 13,0160657  
25 mm 17,8368155  
30 mm 25,9116075  
40 mm 52,2449971  
50 mm 52,2449971  
  
Tarifa finalista ?/m³  
Bloc únic 0,1449586  
  
Quota de consum ?/m³  
Bloc de 0 a 45 m³/trimestre 0,7906739  
Bloc més de 45 m³/trimestre 1,1252334  
  
Quota de consum grans consumidors ?/m³  
Bloc de 0 a 2250 m³/trimestre 0,7906739  
Bloc més de 2250 m³/trimestre 1,1252334  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre.   
  
Cosa que es fa pública perquè se'n prenga coneixement.   
  
València, 15 de març de 2012.- L'apoderat: José Antonio Álvarez Penalva.
Diari Oficial de la Generalitat Valenciana


Sumari del DOGV 6731, del 09-03-2012 (2012/2456)

Notificació i citació dictada en el procediment ordinari número 46/2012.
------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2456


Organisme emissor
:   Conselleria de Sanitat

Tipus de document
:   Anunci

Notificació i citació dictada en el procediment ordinari número 46/2012. [2012/2456]  
Vist l'escrit de 9 de febrer de 2012, del Jutjat Contenciós Administratiu número 7 de València, referent al procediment ordinari núm. 000046/2012, corresponent al recurs contenciós administratiu interposat pel Sindicat Lliure de Farmacèutics de la Comunitat Valenciana, contra la Resolució de 7 de novembre de 2011, de la secretària autonòmica de l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població a la Comunitat Valenciana, publicada en el DOCV de data 25 de novembre de 2011.  
  
En compliment del que disposen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, resolc:  
Ordenar la remissió de l'expedient administratiu objecte del recurs al Jutjat Contenciós Administratiu número 7 de València, procediment ordinari núm. 000046/2012, complet i foliat, per mitjà de còpia autentificada, acompanyat d'un índex dels documents que conté.  
  
Que es publique la present resolució en el Diari Oficial de la Comunitat Valenciana, a fi que servisca com a notificació als que puguen resultar afectats per la interposició del recurs contenciós administratiu, i se'ls cita perquè es personen en el procediment esmentat, com a codemandats, en el termini de nou dies, en els termes que preveu l'article 49.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 1 de març de 2012.- El director general de Farmàcia i Productes Sanitaris: José E. Clérigues Belloch.